**ZÁPISNICA**

**zo zasadnutia Komisie športu, školstva a kultúry (KŠŠK) zo dňa 18.11.2015**

Dňa 18. novembra 2015 sa konalo štvrté riadne zasadnutie Komisie športu, školstva a kultúry   
v Šúrovciach s týmto programom:

1. Privítanie
2. Čerpanie rozpočtu KŠŠK
3. Informácia o príprave Mikuláša v našej obci + rozsvecovanie stromčeka
4. Tropicarium Budapešť – 19.12.2015 - sobota
5. Vianočné trhy 20.12.2015 – nedeľa
6. Plán práce na rok 2016
7. Plat za činnosť v KŠŠK
8. Roznášanie osušiek dôchodcom
9. Ukončenie

Prítomní: viď príloha /prezenčná listina/

**Ad 1**

Zasadnutie otvorila Ing. Görögová a privítala prítomných členov. Pani Diková sa ospravedlnila.

**Ad 2**

Ing. Görögová informovala o čerpaní rozpočtu KŠŠK k 31.10.2015. Za kultúrne podujatia sa minulo 2 942 eur a za športové podujatia sa vyčerpalo 1 367 eur.

**Ad 3**

Ing. Görögová informovala členov o pripravovanom podujatí „Mikuláš v obci“ a rozsvecovanie vianočného stromčeka, ktorý pripravuje obecný úrad v spolupráci s kultúrnou komisiou. Členovia komisie schválili výdavky na túto akciu vo výške cca 300 eur. V cene je občerstvenie a sladkosti, ktoré bude Mikuláš rozdávať deťom.

**Ad 4**

Kultúrna komisia finančne podporí výlet do Tropicaria v Budapešti, ktorý organizuje obec Šúrovce pre svojich občanov, a to vo výške cca 300 eur.

**Ad 5**

Členovia komisie sa dohodli, že tento rok sa vianočné trhy neuskutočnia, nakoľko sa deň predtým ide do Budapešti.

**Ad 6**

Ing. Görögová požiadala členov komisie, aby začali premýšľať a pripravovať nový plán činnosti KŠŠK na rok 2016.

**Ad 7**

Ing. Görögová poslala členom KŠŠK žiadosť o vyplnenie potrebných údajov, aby im mohla starostka obce vyplatiť odmenu za činnosť v komisii. Všetky potrebné údaje boli poslané a Ing. Görögová ich pošle starostke obce aj s prezenčnými listinami.

**Ad 8**

Členovia komisie si rozdelili pripravené zoznamy dôchodcov, ktorí neboli na posedení v mesiaci október, rozdelili si osušky a zaviazali sa rozniesť ich našim spoluobčanom. Dohodli sa, že každý dôchodca podpíše prevzatie osušky.

**Ad 9**

Ing. Görögová poďakovala členom za ich účasť a ukončila stretnutie.

Zapísala: Ing. Ingrid Görögová ................................

Overovateľ: Bc. Ružena Bohunická ................................

Ing. Ingrid Görögová ................................